30/04/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 17 de abril de 2020 da Xefatura Territorial da Coruña polo que se concede a autorización administrativa previa e de construción da instalación eléctrica que se describe no concello de Oleiros (Núm. expte: IN407A 2020/40-1).

Resolución do 17 de abril de 2020 da Xefatura Territorial da Coruña polo que se concede a autorización administrativa previa e de construción da instalación eléctrica que se describe no concello de Oleiros (Núm. expte: IN407A 2020/40-1). Visto o expediente para outorgamento de autorización administrativa previa e de construción da instalación eléctrica que a seguir se cita: - Solicitante: Concello de Oleiros - Enderezo Social: Praza de Galicia, 1 – 15173 Oleiros - Título: Proxecto de RBTS, LMTS e 2 CT de 400kVA - Situación: Polígono SUD-1 “Cividas” - 15177 Mera - Serantes - Oleiros - Descricións técnicas: Liña de media tensión soterrada de 15 kV, con inicio e fin na liña LMTS SAD704 entre os centros 15SJCD e 15SFX8, con entrada e saída nos centros de transformación proxectados, condutor RHZ1 2OL 12/20 kV 3x (1x240 mm2), Al, lonxitude 782 m (ida e volta). Dous centros de transformación soterrados compactos en edificio prefabricado (miniSUB con ventilación vertical) sitos na Urbanización SUD-1 Cividas, en Mera - Oleiros (A Coruña): -CT1 compacto soterrado prefabricado, aceite mineral e relación de transformación 15/0.42 kV, con celas prefabricadas SF6 (2L1P), dúas celas de liña e unha de protección con interruptor-seccionador (24 kV, 400 A, 16 kA) e transformador de 400 kVA. -CT2 compacto soterrado prefabricado, aceite mineral e relación de transformación 15/0.42 kV, con celas prefabricadas SF6 (2L1P), dúas celas de liña e unha de protección con interruptor-seccionador (24 kV, 400 A, 16 kA) e transformador de 400 kVA. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 17 de abril de 2020 O xefe territorial Isidoro Martínez Arca